|  |  |
| --- | --- |
| БАТЛАВ.  ХҮНСНИЙ АЮУЛГҮЙ БАЙДЛЫН  ҮНДЭСНИЙ ЛАВЛАГАА ЛАБОРАТОРИЙН  ЕРӨНХИЙ ЗАХИРЛЫН АЛБАН ҮҮРГИЙГ  ТҮР ОРЛОН ГҮЙЦЭТГЭГЧ  ......................................... О.НАНДИН-ЭРДЭНЭ | БАТЛАВ.  “ ” ХХК-НЫ ГҮЙЦЭТГЭХ ЗАХИРАЛ  ........................................... |

**ШИНЖИЛГЭЭНИЙ УР ЧАДВАРЫГ ҮНЭЛЭХ**

**БҮДҮҮВЧИНД ХАМРАГДАХ ТУХАЙ ГЭРЭЭ**

Улаанбаатар хот Дугаар № .../ ... 2024 оны ... сарын ...-ны өдөр

**Нэг. Нийтлэг үндэслэл**

1.1. Сорилтын лабораториудын /хүнс, хүнсний бүтээгдэхүүн, орчин, эмийн чиглэлээр үйл ажиллагаа явуулдаг итгэмжлэгдсэн төрийн, орон нутгийн болон хувийн лабораториуд/ шинжилгээний ур чадварыг хөндлөнгөөс үнэлэх үйл ажиллагааг энэхүү гэрээгээр зохицуулна.

1.2. Шинжилгээний ур чадварыг үнэлэх сорилтод итгэмжлэгдсэн ба итгэмжлүүлэхээр хүсэлт гаргасан сорилтын лабораториуд оролцох бөгөөд итгэмжлэгдээгүй лабораториуд сайн дурын үндсэн дээр хамрагдаж болно.

1.3. Хүнсний бүтээгдэхүүний аюулгүй байдлыг хангах тухай хуулийн 15 дугаар зүйлийн 15.2.5 дахь заалт, MNS ISO/IEC 17025:2018 “Сорилтын болон шалгалт тохируулгын лабораторийн чадавхад тавих ерөнхий шаардлага” стандартын 3.5 тус тус үндэслэн нэг талаас “ …” ХХК-ыг төлөөлж дотоод хяналтын лабораторийн чанарын менежер ....................... /цаашид “Захиалагч буюу оролцогч” тал гэх/, нөгөө талаас Хүнсний аюулгүй байдлын үндэсний лавлагаа лабораторийг төлөөлж Стратеги төлөвлөлт, эрсдэлийн үнэлгээний төвийн Ур чадварын сорилт хариуцсан ахлах мэргэжилтэн П.Отгонбаяр /цаашид “Зохион байгуулагч” тал гэх/ нар дараах нөхцөлөөр энэхүү гэрээг байгуулав.

**Хоёр. Зохион байгуулагч талын үүрэг**

2.1. Ур чадварыг үнэлэх бүдүүвчийн хөтөлбөр, тарифын талаарх холбогдох мэдээллийг **nrl.gov.mn** цахим хуудсанд урьдчилан байршуулсан байна.

2.2. Ур чадварыг үнэлэх бүдүүвчийн хяналтын дээжийг стандартын дагуу бэлтгэж, үр дүнд нь статистик боловсруулалт хийж, бодит утгыг тогтоон шалгаж, нууцална.

2.3. Дээжийг бат бөх тагтай саванд хүрэлцэхүйц хэмжээгээр савлан битүүмжилж, шаардлагатай мэдээлэл бүхий шошго наан, удирдамж, шинжилгээ хийх заавар болон дээж хүлээн авсан хуудасны хамт, оролцогчийн итгэмжлэгдсэн төлөөлөгчөөр хүргүүлж, баримтжуулна.

2.4. Ур чадварыг үнэлэх бүдүүвчинд оролцсон лабораториудын бүртгэлийн код, үр дүнгийн нууцлалыг чанд хадгална.

2.5. Ур чадварын үнэлгээний тайланг хөтөлбөрийн хугацаанд оролцогчдод хүргүүлэх бөгөөд байгууллагын цахим хуудсанд кодын дагуу байршуулна.

2.6. Гэрээнд заасан гэнэтийн давагдашгүй хүчин зүйлсээс бусад шалтгаанаар тогтоосон хугацаанд ирүүлээгүй шинжилгээний үр дүнг хүлээж авахгүй.

2.7. Ур чадварын сорилтын хөтөлбөрт гарсан аливаа өөрчлөлтийг оролцогчдод нэн даруй мэдээлэх, цахим сүлжээгээр байршуулах үүрэгтэй.

2.8. Ур чадварын сорилт зохион байгуулагчаас аливаа сонирхогч тал ур чадварын сорилтын дүнг шууд авахыг шаардсан тохиолдолд энэ талаар оролцогч нарыг оролцохоос өмнө мэдээлсэн байна.

2.9. Хэрэв зохицуулах удирдах байгууллагаас ур чадварын сорилтын дүнг шууд авахыг шаардсан тохиолдолд энэ талаар оролцогч нарт бичгээр мэдэгдсэн байна.

**Гурав. Зохион байгуулагч талын эрх**

3.1. Зохион байгуулагч нь Ур чадварын сорилтын бүдүүвчийг төлөвлөх эрхтэй.

3.2. Ур чадварын сорилтын бүдүүвчинд оролцох оролцогчдыг шударгаар үнэлэн, санал дүгнэлт, заавар зөвлөмж өгөх эрхтэй.

3.3. Төлбөр төлөлт болон ур чадварын сорилтод оролцсон үр дүнгийн тайланг хугацаандаа ирүүлэхийг шаардах эрхтэй.

3.4. Ур чадварын сорилтыг зохион байгуулах явцад шаардлагатай мэдээллүүдийг авах эрхтэй.

**Дөрөв. Захиалагч байгууллагын үүрэг**

4.1. Ур чадварыг үнэлэх шинжилгээний дээжийн битүүмжлэл, үндсэн төлөв байдалд өөрчлөлт гарсан эсэхийг шалгаж хүлээн авна. Тээвэрлэлтийн явцад шаардлага хангахгүй болсон тохиолдолд /хагарсан, гэмтсэн, хөлдсөн, асгарсан/ нэн даруй эргэн мэдэгдэнэ.

4.2. Шинжилгээг санал болгосон аргын дагуу гүйцэтгэж, ажлын хуудсыг зааврын дагуу үнэн зөв бөглөж, тогтоосон хугацаанд ирүүлнэ. Санал болгосон аргаас бусад аргаар гүйцэтгэсэн бол зөвшилцөх, ажлын хуудаст тухайн аргын талаар дэлгэрэнгүй баримтыг хавсаргана.

4.3. Хөтөлбөрийн захиалганд орж, дээж харилцагч талд хүргэгдсэний дараа дээжинд шинжилгээ хийх боломжгүй шалтгаан, нөхцөл үүссэн ба гүйцэтгэгч талд буцаах шаардлага гарвал бичгээр мэдэгдэн дээжийн үнийг Сангийн сайдын 2024 оны 01 дүгээр сарын 31-ний өдрийн 10 дугаар тушаалын 5-р хавсралтаар батлагдсан “Ур чадварыг үнэлэх сорилтын дээжийн үнэлгээ”-ний дагуу бүрэн, түүн дээр 2 талын илгээмжийн зардлыг нэмж төлнө.

4.4. Захиалагч тал ур чадварын сорилтын хариуг илгээхдээ тухайн байгууллагын албан тоот, төлбөрийн баримт, сорилтын дүнгийн хуудас /зөвхөн зохион байгуулагч талаас илгээсэн тэмдэг, лого бүхий сорилтын дүнгийн хуудас/ -ыг хавсаргасан байна.

**Тав. Захиалагч байгууллагын эрх**

5.1. Тухайн ээлжийн хөтөлбөр зохион байгуулагдах ур чадварын бүдүүвчинд оролцох эсэхээ шийдвэрлэх эрхтэй.

5.2. Захиалагч тал аливаа нэгэн нөхцөл байдлын улмаас ур чадварын хөтөлбөрт оролцох боломжгүй тохиолдолд ур чадварын сорилтын бүдүүвч эхлэхээс өмнө зохион байгуулагч талд албан ёсоор бичгээр мэдэгдэнэ.

5.3. Ур чадварын LIMS програмд бүртгэгдсэн байгууллагуудын хувьд ур чадвартай холбоотой мэдээ, мэдээлэл, хөтөлбөр, тайлантай танилцах болон Хүнсний аюулгүй байдлын үндэсний лавлагаа лабораторийн СТЭҮТ-тэй шууд харилцах боломжтой.

5.4. Ур чадварыг үнэлэх хөтөлбөрийн санал, гомдлыг Хүнсний аюулгүй байдлын үндэсний лавлагаа лабораторийн СТЭҮТ-д албан ёсоор тавих эрхтэй.

**Зургаа. Төлбөр тооцоо**

6.1. Шинжилгээний ур чадварыг үнэлэх бүдүүвчинд (MNS ISO/IEC 17043:2010) хөтөлбөрийн дагуу оролцох захиалга өгсний үндсэн дээр дээжийн үнийг батлагдсан үнэ тарифаар төлж баримтыг үр дүнгийн хамт илгээсэн байна.

6.2 Захиалагч тал дээжийн үнийг гүйцэтгэгчийн нэхэмжлэлийн дагуу Төрийн сангийн 100900032003 тоот төгрөгийн дансанд шилжүүлнэ.

6.3. Зохион байгуулагчийн буруутай үйл ажиллагаа, давагдашгүй хүчин зүйлсийн улмаас хуваарийн дагуу оролцогч тал дээж хүлээн аваагүй ба дээжийн төлбөрийг урьдчилан төлсөн тохиолдолд тухайн төлбөрийг дараагийн ээлжинд шилжүүлэн /зөвхөн тухайн онд дотор багтан/ тооцуулна. Бусад тохиолдолд захиалагчийн шилжүүлсэн дээжийн төлбөрийг буцаан олгохгүй болно.

**Долоо. Хариуцлага**

7.1. Зохион байгуулагч болон захиалагч талууд гэрээнд заагдсан үүргүүдийг биелүүлэх ба аль нэг тал зөрчсөн тохиолдолд нөгөө талыг хохиролгүй болгоно.

7.2. Захиалагч буюу оролцогч талууд зохион байгуулагч талд мэдэгдэлгүйгээр гэрээнд нэмэлт өөрчлөлт оруулж үл болно. Энэ тохиолдолд гэрээний үндсэн эхийг чиг болгон ажиллана.

7.3. Энэхүү гэрээгээр зохион байгуулагч тал нь захиалагч байгууллагын ур чадварын дээж хүлээн авсны дараах үйл ажиллагааны аливаа асуудлыг хариуцахгүй болно.

7.4. Гэнэтийн давагдашгүй хүчин зүйл гэдэгт гал түймэр, газар хөдлөлт, салхи шуурга, аянга цахилгаан, үер усны гамшиг зэрэг байгалийн гамшиг, цар тахал, нийтийг хамарсан үймээн, эсэргүүцлийн хөдөлгөөн, төрийн эрх бүхий байгууллагын шийдвэр, хорио цээрийн дэглэм тогтоох зэрэг талуудын хүсэл зориг, эрх мэдлээс үл хамаарах шалтгаануудыг ойлгох бөгөөд гэрээний хариуцлагаас чөлөөлөгдөх үндэслэл болно.

**Найм. Бусад**

8.1. Энэхүү гэрээ нь талуудын эрх бүхий төлөөлөгч нар гарын үсэг зурж, тамга дарж баталгаажуулснаар хүчин төгөлдөр болно.

8.2. Гэрээг хоёр хувь үйлдэж, тал тус бүр нэг хувийг авч, хадгална.

8.3. Гэрээнд өөрчлөлт оруулах аливаа нэмэлт өөрчлөлтийг талууд харилцан тохиролцож зөвшөөрснөөр бичгээр үйлдэж, талуудын эрх бүхий этгээд гарын үсэг зурж, тамга дарж баталгаажуулснаар хүчин төгөлдөр болно.

**Ес. Маргаан шийдвэрлэх**

9.1. Энэхүү гэрээний заалт, түүнтэй холбогдон гарч болзошгүй аливаа асуудал, санал зөрөлдөөн, маргааныг талууд харилцан зөвшилцөх замаар шийдвэрлэнэ.

9.2. Харилцан зөвшилцөх замаар шийдвэрлэж чадахгүй тохиолдолд Монгол улсын хууль тогтоомжийн дагуу маргааныг харьяалах шүүхээр шийдвэрлүүлнэ.

**Арав. Гэрээнд дүн шинжилгээ хийх**

10.1 Гэрээний дүн шинжилгээг гэрээний хугацаа дуусах, гэрээнд нэмэлт өөрлөлт оруулах, гэрээ хэрэгжих явцад гэрээний заалт зөрчигдөх тохиолдолд зайлшгүй хийнэ.

10.2 Гэрээний дүн шинжилгээг 1 дүгээр хавсралтын маягтын дагуу гэрээнд тусгасан асуудлын зүйл, заалт бүрээр гэрээний хүчинтэй хугацаанд хийсэн ажлын үр дүнд тухайн гэрээг байгууллагыг төлөөлөн бичгээр байгуулсан ажилтан, албан хаагч тухайн гэрээнд дүн шинжилгээг хийнэ.

**Арван нэг. Гэрээний хугацаа**

11.1 Энэхүү гэрээ нь 20....оны .... сарын ..... өдрөөс 20.....оны ......р сарын ...... өдөр хүртэл 2 жилийн хугацаанд хүчинтэй байх болно.

Гэрээ байгуулсан:

|  |  |
| --- | --- |
| Захиалагчийг төлөөлж: | Гүйцэтгэгчийг төлөөлж:  Стратеги төлөвлөлт, эрсдлийн үнэлгээний төвийн Ур чадварын сорилт хариуцсан ахлах мэргэжилтэн ........................................  П.Отгонбаяр  Утас: 51-263264 . 9964-2596  Ерөнхий нягтлан бодогч  .......................................................Х.Отгонтуяа  Утас: 99147991 |
|  | Хаяг: *Хүнсний аюулгүй байдлын*  *үндэсний лавлагаа лаборатори*  *17042, Чингисийн өргөн чөлөө-75,*  *Хан-Уул дүүрэг, Улаанбаатар хот* |